**Formulár k prípravným k trhovým konzultáciám na predmet zákazky**

*„Pracovná rovnošata pre príslušníkov Policajného zboru, príslušníkov Hasičského a záchranného zboru, pre štátnych zamestnancov – lesníkov“*

1. Všeobecné informácie o hospodárskom subjekte

|  |  |
| --- | --- |
| Názov hospodárskeho subjektu |  |
| Sídlo alebo miesto podnikania |  |
| Právna forma |  |
| IČO |  |
| IČ DPH |  |
| Meno a priezvisko, titul osoby/osôb oprávnenej/ oprávnených zastupovať hospodársky subjekt na prípravných trhových konzultáciách |  |
| Telefón |  |
| Emailová adresa |  |
| Dátum a podpis: |  |

1. **Predbežná trhová konzultácia – otázky**

Verejný obstarávateľ Ministerstvo vnútra Slovenskej republiky pripravuje verejné obstarávanie na dodanie pracovných rovnošiat pre príslušníkov Policajného zboru a príslušníkov Hasičského a záchranného zboru, pre štátnych zamestnancov – lesníkov.

Verejný obstarávateľ chce práve využitím prípravných trhových konzultácií (ďalej ako „**PTK**“) prispieť k vyššej transparentnosti nákupov, podporiť hospodársku súťaž a informovať hospodárske subjekty o plánovanom verejnom obstarávaní. Realizácia prípravných trhových konzultácií v súlade s § 25 zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej ako „zákon o verejnom obstarávaní“) umožňuje verejnému obstarávateľovi

* získanie odborného názoru,
* identifikovať, čo ponúka trh a čo predstavuje prípadnú alternatívu predstavám verejného obstarávateľa o predmete zákazky,
* zadefinovanie vhodných a relevantných podmienok účasti vo vzťahu k predmetu zákazky a obchodných podmienok, ktoré umožnia podanie ponuky všetkým vhodným dodávateľom
* spracovať predmet zákazky v zmysle § 42 zákona o verejnom obstarávaní jednoznačne, úplne a nestranne
* identifikovať vhodný postup verejného obstarávania v nadväznosti k predmetu zákazky.

**Otázky, na ktoré by verejný obstarávateľ chcel získať odpovede**

1. Považuje účastník PTK návrh opisu predmetu zákazky, ktorý je uvedený v prílohe č. 2 tejto konzultácie za dostatočný, určitý a zrozumiteľný z pohľadu jednoznačného zadefinovania predmetu zákazky a zabezpečenia čestnej hospodárskej súťaže, ktorá bude umožňovať predloženie kvalifikovanej ponuky.

áno

nie

Ak nie, prosím, uveďte dôvody a návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku.

1. Viete plniť (poskytnúť) predmet zákazky z vlastnými kapacitami, alebo by ste museli resp. preferujete využitie subdodávateľov?
2. Aké iné informácie nad rámec poskytnutých dokumentov potrebujete vedieť a poznať pre riadne ocenenie predmetu zákazky?
3. Považujete lehotu dodania predmetu zákazky 10 týždňov od podpísania čiastkovej kúpnej zmluvy za dostatočnú?

áno

nie

Ak nie, akú lehotu dodania (od doručenia objednávky, resp. uzavretia čiastkovej zmluvy na základe uzavretej Rámcovej dohody s uvedením presného počtu a druhu tovaru) považujete vzhľadom na rozsah predmetu zákazky za primeranú?

1. Identifikovali ste nejakú časť alebo informáciu v návrhu opisu predmetu zákazky, ktorá by Vám bezdôvodne bránila v účasti alebo túto účasť neprimerane sťažila? Ak áno, uveďte ktorá časť to je a ako ju navrhujete upraviť.
2. Verejný obstarávateľ má úmysel eliminovať špekulatívne ponuky. Preto zvažuje požadovať zábezpeku za ponuku v zmysle § 46 zákona o verejnom obstarávaní. Akú výšku zábezpeky považujete za akceptovateľnú?
3. Akými kapacitami by mal disponovať subjekt schopný poskytnúť predmet zákazky, aké by mali mať skúsenosti, prípadne certifikáty? (podmienky účasti podľa § 34 ods. 1 písm. g) zákona o verejnom obstarávaní)?
4. Aké typy referencií by mal verejný obstarávateľ (v rámci uplatnenia podmienky účasti podľa § 34 ods. 1 písm. a) zákona o verejnom obstarávaní) vyžadovať, a za aké obdobie predchádzajúce vyhláseniu verejného obstarávania?
5. V prípade, ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné/primerané?
6. Verejný obstarávateľ zvažuje v rámci plnenia predmetu zákazky počas trvania Rámcovej dohody za účelom overovania kvality dodaného predmetu zákazky uplatnenie nasledovných požiadaviek ako osobitných podmienok plnenia zmluvy:
7. vyhradiť si právo počas doby platnosti Rámcovej dohody preverovať kvalitu tovaru na základe náhodného odberu vzoriek, pričom raz ročne bude predávajúci hradiť náklady a poplatky štátnej skúšobne za vykonanie skúšok,
8. vyhradiť si právo počas doby platnosti Rámcovej dohody vykonávať fyzickú kontrolu výrobných priestorov 1x ročne na náklady predávajúceho.

Je táto požiadavka verejného obstarávateľa pre Vás akceptovateľná?

áno

nie

V prípade, že „nie“ uveďte dôvody.

1. S akými najčastejšími prekážkami / ťažkosťami ste sa doteraz pri realizácii totožného / porovnateľného predmetu plánovanej zákazky stretli a ako ste sa s nimi vysporiadali?
2. Verejný obstarávateľ požaduje v rámci predmetnej zákazky požadovať predloženie protokolu o skúškach, záverečných protokolov a certifikátov nie staršími ako jeden rok preukázateľne sa vzťahujúcimi k predloženej ponuke uchádzača v záujme zabezpečenia kvality výstrojných súčastí, v záujme rovnakého zaobchádzania so všetkými uchádzačmi, vytvorenia presných podmienok pri hodnotení predložených ponúk.

Aké je Vaše stanovisko k tejto požiadavke?

Je táto požiadavka verejného obstarávateľa pre Vás akceptovateľná?

áno

nie

V prípade, že „nie“ uveďte dôvody.

1. Uveďte ďalšie informácie, ktoré sú podľa Vás dôležité pre verejné obstarávanie.